Minu arvates tuleb võrku ja võrgu võimsust (võrk) vaadata eraldi elektrivahendajast (vahendaja) ja omakorda eraldi elektri tootjatest (tootja). See võimaldab sul osta elektrit vahendajalt, kes pakub  sulle mitut erinevat paketti (muutujateks näiteks hind, võimsus või voolutagatus/lubatud katkestuste aeg). Vahendaja koondab informatsiooni mingi piirkonna kohta, kust selgub olemas olevate lõpptarbijate soov, mis on sisendiks võimsuse ostmisel võrgult. Võrk võib aga otsustada, kas ta laiendab infrasturktuuri (kaablid, alajaamad) või investeerib tehnoloogiasse, mis võimaldab olemas olevast võrgust rohkem läbi lasta (suurest tarbimisest põhjustaud katkestused on tingitud üksikustest kitsaskohtadest). Võrk  saab teha vastavad arvutused ning esitada need vahendajale, kes saab kasutada seda edasiste hinnasignaalide andmisel läbi erinevate pakettide lõpptarbijale. Miks peaks võrk investeerima? Kui tegu on eraettvõttega, siis ta on huvitatud kasumlikusest ja võib adekvaatse informatsiooni puhul ise võrgu arendamisesse investeerida, sest arvestab inimeste elektrikasutusega ja on huvitatud käibe ning seeläbi kasumi suurendamisest. Vahendajal jääb aga võimalus enda kulusid optimeerida ka erinevate tootjate vahel  valides.